CELEX: 32008R0987
Language: lv
Date: 2008-10-08 00:00:00
Title: Komisijas Regula (EK) Nr. 987/2008 ( 2008. gada 8. oktobris ), ar ko groza IV un V pielikumu Eiropas Parlamenta un Padomes Regulā (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu ( REACH ) (Dokuments attiecas uz EEZ)

9.10.2008   
            
            
               LV
            
            
               Eiropas Savienības Oficiālais Vēstnesis
            
            
               L 268/14
            
         
      KOMISIJAS REGULA (EK) Nr. 987/2008
   (2008. gada 8. oktobris),
   ar ko groza IV un V pielikumu Eiropas Parlamenta un Padomes Regulā (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH)
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2006. gada 18. decembra Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (1), un jo īpaši tās 131. pantu,
   tā kā:
   
               (1)
            
            
               Ar Regulu (EK) Nr. 1907/2006 Kopienas ražotājiem un importētājiem ir uzlikts pienākums reģistrēt vielas, vielu preparātus vai izstrādājumus, regulā ir iestrādāti arī noteikumi par vielu izvērtēšanu un pakārtotu lietotāju pienākumi. Ar regulas 2. panta 7. punkta a) apakšpunktu noteikts, ka IV pielikumā minētajām vielām regulas II, V un VI sadaļu nepiemēro, jo par tām ir pietiekami daudz informācijas, ka tās uzskata par tādām vielām, kuras tām piemītošo raksturīgo īpašību dēļ rada minimālu apdraudējumu. Turklāt ar regulas 2. panta 7. punkta b) apakšpunktu noteikts, ka iepriekš minētās sadaļas nepiemēro vielām, uz ko attiecas V pielikums, jo to reģistrāciju uzskata par lieku vai nevajadzīgu un to svītrošana no minētajām sadaļām neskar šīs regulas mērķus.
            
         
               (2)
            
            
               Ar regulas 138. panta 4. punktu noteikts, ka Komisija līdz 2008. gada 1. jūnijam pārskata IV un V pielikumu, lai vajadzības gadījumā ierosinātu grozījumus.
            
         
               (3)
            
            
               Saskaņā ar 138. panta 4. punktu sagatavotais Komisijas pārskats atklāja, ka trīs IV pielikumā minētās vielas ir jāsvītro no pielikuma, jo par tām nav pietiekami daudz informācijas, lai tās uzskatītu par tādām vielām, kuras tām piemītošo raksturīgo īpašību dēļ rada minimālu apdraudējumu. Tas attiecas uz A vitamīnu, jo šī viela varētu radīt būtisku reproduktīvās toksicitātes risku. Minētais konstatējums attiecas arī uz oglekli un grafītu, it īpaši tāpēc, ka attiecīgais Einecs un/vai CAS numurs izmantots oglekļa vai grafīta daļiņu identifikācijai nanomērogā, taču tas neatbilst kritērijiem vielas iekļaušanai pielikumā.
            
         
               (4)
            
            
               Trīs cēlgāzes (hēlijs, neons un ksenons) atbilst kritērijiem vielas iekļaušanai IV pielikumā, un tāpēc tās no IV pielikuma ir jāpārvieto uz V pielikumu. Konsekvences labad pielikumā jāiekļauj vēl viena cēlgāze – kriptons –, kas arī atbilst kritērijiem vielas iekļaušanai IV pielikumā. Trīs citas vielas (fruktoze, galaktoze un laktoze) pielikumā jāiekļauj, jo konstatēts, ka tās atbilst kritērijiem vielas iekļaušanai IV pielikumā. Kaļķakmens jāsvītro no IV pielikuma, jo tā ir minerālviela, kurai jau patlaban nepiemēro arī V pielikumu. Savukārt daži ieraksti par eļļām, taukiem, vaskiem, taukskābēm un to sāļiem ir jāsvītro, jo neviena no minētajām vielām neatbilst kritērijiem vielas iekļaušanai IV pielikumā; daudz piemērotāk būtu V pielikumu papildināt ar vispārīgu ierakstu par minētajām vielām, izmantojot tādu formulējumu, ar kuru izņēmumu attiecina tikai uz zemas bīstamības vielām.
            
         
               (5)
            
            
               Saskaņā ar 138. panta 4. punktu sagatavotais Komisijas pārskats atklāja arī to, ka arī V pielikumā ir vajadzīgi zināmi grozījumi. Tajā jāiekļauj magnijs, jo konstatēts, ka šī viela atbilst kritērijiem vielas iekļaušanai V pielikumā. Turklāt pielikumā būtu jāiekļauj atsevišķi stikla un keramisko fritu veidi, kas neatbilst Padomes Direktīvā 67/548/EEK (2) iestrādātajiem klasifikācijas kritērijiem un nesatur bīstamās sastāvdaļas tādā koncentrācijā, kas pārsniedz attiecīgos ierobežojumus, izņemot gadījumu, kad zinātniskie dati apliecina, ka šīs sastāvdaļas nav pieejamas vielu apritē. Lai nodrošinātu konsekventāku pieeju līdzvērtīgām vielām un izņēmumu attiecinātu tikai uz zemas bīstamības vielām, V pielikumā jāieļauj arī atsevišķas no dabiskiem avotiem iegūtas augu eļļas, tauki un vaski, dzīvnieku eļļas, tauki un vaski, kā arī glicerīns, kas nav ķīmiski pārveidoti un kuru vienīgās kaitīgās īpašības ir uzliesmojamība un kairinoša ietekme uz ādu vai acīm. Tas attiecas arī atsevišķām no dabiskiem avotiem iegūtām taukskābēm, kas nav ķīmiski pārveidotas un kuru vienīgās kaitīgās īpašības ir uzliesmojamība un kairinoša ietekme uz ādu vai acīm. Eļļu, tauku, vasku un taukskābju iekļaušana V pielikumā atbilst dažu konkrētu vielu svītrošanai no attiecīgajām grupām IV pielikumā.
            
         
               (6)
            
            
               Ar šo regulu paredzētie grozījumi, konkrēti par kompostu un biogāzi, nekādi neskar Kopienas tiesību aktus par atkritumiem.
            
         
               (7)
            
            
               Šajā regulā noteiktie pasākumi ir saskaņā ar atzinumu, ko sniegusi atbilstīgi Regulas (EK) Nr. 1907/2006 133. pantam izveidotā komiteja,
            
         IR PIEŅĒMUSI ŠO REGULU.
   1. pants
   Regulas (EK) Nr. 1907/2006 IV pielikumu aizstāj ar šīs regulas I pielikumu.
   2. pants
   Regulas (EK) Nr. 1907/2006 V pielikumu aizstāj ar šīs regulas II pielikumu.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Briselē, 2008. gada 8. oktobrī
      
         
            Komisijas vārdā —
         
            Komisijas loceklis
         
         Stavros DIMAS
         
      
   
   
      (1)  OV L 396, 30.12.2006., 1. lpp., labota ar OV L 136, 29.5.2007., 3. lpp.
   
      (2)  OV 196, 16.8.1967., 1. lpp.
   
      I PIELIKUMS
      
         
            “IV PIELIKUMS
            ATBRĪVOJUMI NO PIENĀKUMA REĢISTRĒT SASKAŅĀ AR 2. PANTA 7. PUNKTA a) APAKŠPUNKTU
            
                        
                           Einecs Nr.
                     
                     
                        Nosaukums/grupa
                     
                     
                        
                           CAS Nr.
                     
                  
                        200-061-5
                     
                     
                        
                           D-glicīts C6H14O6
                        
                     
                     
                        50-70-4
                     
                  
                        200-066-2
                     
                     
                        Askorbīnskābe C6H8O6
                        
                     
                     
                        50-81-7
                     
                  
                        200-075-1
                     
                     
                        Glikoze C6H12O6
                        
                     
                     
                        50-99-7
                     
                  
                        200-233-3
                     
                     
                        Fruktoze C6H12O6
                        
                     
                     
                        57-48-7
                     
                  
                        200-294-2
                     
                     
                        
                           L-lizīns C6H14N2O2
                        
                     
                     
                        56-87-1
                     
                  
                        200-334-9
                     
                     
                        Saharoze, tīra, C12H22O11
                        
                     
                     
                        57-50-1
                     
                  
                        200-405-4
                     
                     
                        α-tokoferilacetāts C31H52O3
                        
                     
                     
                        58-95-7
                     
                  
                        200-416-4
                     
                     
                        Galaktoze C6H12O6
                        
                     
                     
                        59-23-4
                     
                  
                        200-432-1
                     
                     
                        
                           DL-metionīns C5H11NO2S
                     
                     
                        59-51-8
                     
                  
                        200-559-2
                     
                     
                        Laktoze C12H22O11
                        
                     
                     
                        63-42-3
                     
                  
                        200-711-8
                     
                     
                        
                           D-mannīts C6H14O6
                        
                     
                     
                        69-65-8
                     
                  
                        201-771-8
                     
                     
                        
                           L-sorboze C6H12O6
                        
                     
                     
                        87-79-6
                     
                  
                        204-664-4
                     
                     
                        Glicerīna stearāts, tīrs C21H42O4
                        
                     
                     
                        123-94-4
                     
                  
                        204-696-9
                     
                     
                        Oglekļa dioksīds CO2
                        
                     
                     
                        124-38-9
                     
                  
                        205-278-9
                     
                     
                        Kalcija pantotenāts, D-forma C9H17NO5.1/2Ca
                     
                     
                        137-08-6
                     
                  
                        205-756-7
                     
                     
                        
                           DL-fenilalanīns C9H11NO2
                        
                     
                     
                        150-30-1
                     
                  
                        208-407-7
                     
                     
                        Nātrija glikonāts C6H12O7.Na
                     
                     
                        527-07-1
                     
                  
                        215-665-4
                     
                     
                        Sorbitānoleāts C24H44O6
                        
                     
                     
                        1338-43-8
                     
                  
                        231-098-5
                     
                     
                        Kriptons Kr
                     
                     
                        7439-90-9
                     
                  
                        231-110-9
                     
                     
                        Neons Ne
                     
                     
                        7440-01-9
                     
                  
                        231-147-0
                     
                     
                        Argons Ar
                     
                     
                        7440-37-1
                     
                  
                        231-168-5
                     
                     
                        Hēlijs He
                     
                     
                        7440-59-7
                     
                  
                        231-172-7
                     
                     
                        Ksenons Xe
                     
                     
                        7440-63-3
                     
                  
                        231-783-9
                     
                     
                        Slāpeklis N2
                        
                     
                     
                        7727-37-9
                     
                  
                        231-791-2
                     
                     
                        Ūdens, destilēts, pēc vadītspējas vai līdzvērtīgas tīrības H2O
                     
                     
                        7732-18-5
                     
                  
                        232-307-2
                     
                     
                        Lecitīni
                        Komplekss taukskābju diglicerīdu maisījums ar fosforskābes holīnesteri
                     
                     
                        8002-43-5
                     
                  
                        232-436-4
                     
                     
                        Sīrupi, hidrolizēta ciete
                        Komplekss maisījums, ko iegūst, hidrolizējot kukurūzas cieti, iedarbojoties ar skābēm vai fermentiem. Sastāv galvenokārt no D-glikozes, maltozes un dekstrīniem
                     
                     
                        8029-43-4
                     
                  
                        232-442-7
                     
                     
                        Tauki, hidroģenēti
                     
                     
                        8030-12-4
                     
                  
                        232-675-4
                     
                     
                        Dekstrīns
                     
                     
                        9004-53-9
                     
                  
                        232-679-6
                     
                     
                        Ciete
                        Lielpolimēru ogļhidrāti, ko parasti iegūst no labības graudiem – kukurūzas, kviešiem un sorgo – un no saknēm un gumveidīgajiem – kartupeļiem un tapiokas. Satur cieti, kura iepriekš briedināta, karsējot ūdens klātbūtnē
                     
                     
                        9005-25-8
                     
                  
                        232-940-4
                     
                     
                        Maltodekstrīns
                     
                     
                        9050-36-6
                     
                  
                        238-976-7
                     
                     
                        Nātrija D-glikonāts C6H12O7.xNa
                     
                     
                        14906-97-9
                     
                  
                        248-027-9
                     
                     
                        
                           D-glicīta monostearāts C24H48O7
                        
                     
                     
                        26836-47-5
                     
                  
                        262-988-1
                     
                     
                        Taukskābes, kakao eļļas, metilesteri
                     
                     
                        61788-59-8
                     
                  
                        265-995-8
                     
                     
                        Celulozes pulpa
                     
                     
                        65996-61-4
                     
                  
                        266-948-4
                     
                     
                        Glicerīdi, C16–18 un C18 nepiesātināti
                        Šo vielu identificē pēc SDA vielas nosaukuma: C16–C18 un C18 nepiesātinātais trialkilglicerīds, SDA numurs ir 11-001-00
                     
                     
                        67701-30-8
                     
                  
                        268-616-4
                     
                     
                        Sīrups, kukurūzas, dehidratēts
                     
                     
                        68131-37-3
                     
                  
                        269-658-6
                     
                     
                        Glicerīdi, pārtikas tauku, mono-, di- un tri-, hidroģenēti
                     
                     
                        68308-54-3
                     
                  
                        270-312-1
                     
                     
                        Glicerīdi, C16–18 un C18 nepiesātināti mono- un di-
                        Šo vielu identificē pēc SDA vielas nosaukuma: C16–C18 un C18 nepiesātinātais alkil- un C16–C18 un C18 nepiesātinātais dialkilglicerīds, SDA numurs ir 11-002-00
                     
                     
                        68424-61-3
                     
                  
                        288-123-8
                     
                     
                        Glicerīdi, C10-18
                        
                     
                     
                        85665-33-4”
                     
                  
      
   
   
      II PIELIKUMS
      
         
            “V PIELIKUMS
            ATBRĪVOJUMI NO PIENĀKUMA REĢISTRĒT SASKAŅĀ AR 2. PANTA 7. PUNKTA b) APAKŠPUNKTU
            
                        1.
                     
                     
                        Vielas, kas rodas netīšā ķīmiskā reakcijā, pakļaujot kādas vielas vai izstrādājumus apkārtējās vides faktoru, piemēram, gaisa, mitruma, mikroorganismu vai saules gaismas, iedarbībai.
                     
                  
                        2.
                     
                     
                        Vielas, kas rodas netīšā ķīmiskā reakcijā, glabājot citas vielas, preparātus vai izstrādājumus.
                     
                  
                        3.
                     
                     
                        Vielas, kas rodas ķīmiskā reakcijā, kura notiek citu vielu, preparātu vai izstrādājumu galalietošanas laikā, un kas pašas nav ražotas, importētas vai laistas tirgū.
                     
                  
                        4.
                     
                     
                        Vielas, kas pašas nav ražotas, importētas vai laistas tirgū un rodas ķīmiskā reakcijā, kura notiek:
                        
                                    a)
                                 
                                 
                                    ja stabilizētājs, krāsviela, aromatizators, antioksidants, pildviela, šķīdinātājs, nesējviela, virsmas aktīva viela, plastifikators, korozijas inhibitors, pretputu viela vai atputotāja viela, disperģētājviela, nogulšņu inhibitors, mitruma uzsūcējs, saistviela, emulģētājs, deemulģētājs, atūdeņotājs, aglomerētājs, adhēzijas veicinātājs, viskozitātes modifikators, pH neitralizētājs, atdalītājs, koagulants, flokulants, antipirēns, lubrikants, helatētājs vai kvalitātes kontroles reaģents darbojas, kā paredzēts, vai
                                 
                              
                                    b)
                                 
                                 
                                    viela, kas paredzēta tikai konkrētu fizikāli ķīmisku īpašību nodrošināšanai, darbojas, kā paredzēts.
                                 
                              
                  
                        5.
                     
                     
                        Blakusprodukti, ja vien tie nav importēti vai laisti tirgū paši par sevi.
                     
                  
                        6.
                     
                     
                        Vielu hidrāti vai hidratēti joni, kas veidojas, vielai saistoties ar ūdeni, ja ražotājs vai importētājs vielu reģistrējis, izmantojot šo atbrīvojumu.
                     
                  
                        7.
                     
                     
                        Šādas dabā sastopamas vielas, ja tās nav ķīmiski pārveidotas:
                        minerāli, rūdas, rūdu koncentrāti, dabasgāze, neapstrādāta un apstrādāta dabasgāze, jēlnafta, ogles.
                     
                  
                        8.
                     
                     
                        Pielikuma 7. punktā neuzskaitītās dabā sastopamās vielas, ja tās nav ķīmiski pārveidotas un ja tās neatbilst Direktīvā 67/548/EEK iestrādātajiem bīstamo vielu klasifikācijas kritērijiem vai ja tās nav noturīgas, bioakumulatīvas un toksiskas vai ļoti noturīgas un ļoti bioakumulatīvas saskaņā ar XIII pielikumā noteiktajiem kritērijiem, vai ja vismaz pirms diviem gadiem tās atbilstoši 59. panta 1. punktam nav apzinātas kā vielas, kuru raisītās bažas ir tikpat lielas, kā minēts 57. panta f) punktā.
                     
                  
                        9.
                     
                     
                        Šādas no dabiskiem avotiem iegūtas vielas, ja tās nav ķīmiski pārveidotas un ja tās neatbilst Direktīvā 67/548/EEK iestrādātajiem bīstamo vielu klasifikācijas kritērijiem, izņemot tās vielas, kuras klasificētas tikai kā uzliesmojošas [R10], ādu kairinošas [R38] vai acis kairinošas [R36] vielas, vai ja tās nav noturīgas, bioakumulatīvas un toksiskas vai ļoti noturīgas un ļoti bioakumulatīvas saskaņā ar XIII pielikumā noteiktajiem kritērijiem, vai ja vismaz pirms diviem gadiem tās atbilstoši 59. panta 1. punktam nav apzinātas kā vielas, kuru raisītās bažas ir tikpat lielas, kā minēts 57. panta f) punktā:
                        augu tauki, augu eļļas, augu vaski; dzīvnieku tauki, dzīvnieku izcelsmes eļļas, dzīvnieku vaski; taukskābes no C6 līdz C24 un to kālija, nātrija, kalcija un magnija sāļi; glicerīns.
                     
                  
                        10.
                     
                     
                        Šādas vielas, ja tās nav ķīmiski pārveidotas:
                        šķidra naftas gāze, dabasgāzes kondensāts, procesu gāzes un to sastāvdaļas, kokss, cementa klinkers, magnijs.
                     
                  
                        11.
                     
                     
                        Šādas vielas, ja tās neatbilst Direktīvā 67/548/EEK iestrādātajiem bīstamo vielu klasifikācijas kritērijiem un ja tās nesatur Direktīvā 67/548/EEK iestrādātajiem bīstamo vielu kritērijiem atbilstošas sastāvdaļas tādā koncentrācijā, kas pārsniedz ar Direktīvu 1999/45/EK noteiktos koncentrācijas ierobežojumus vai Direktīvas 67/548/EEK I pielikumā noteiktos koncentrācijas limitus, izņemot gadījumus, kad pārliecinoši zinātnisko eksperimentu dati liecina par to, ka šīs sastāvdaļas visā vielas dzīves cikla laikā nav pieejamas vielu apritē, un ir apstiprināts, ka minētie dati ir pietiekami un ticami:
                        stikls, keramikas friti.
                     
                  
                        12.
                     
                     
                        Komposts un biogāze.
                     
                  
                        13.
                     
                     
                        Ūdeņradis un skābeklis.”